Proiectul de lege are ca obiect modificarea cadrului de reglementare instituit prin OUG 196/2005 privind Fondul pentru mediu, principalele intervenții legislative referindu-se la prorogarea până în anul 2019 a obligativității taxei de 80 lei/tonă încasate pentru deșeurile inerte și nepericuloase încredințate în vederea eliminării finale prin depozitare, diminuarea de la 100 de lei/tonă la 50 de lei/tonă a contribuției datorate de unitățile administrativ teritoriale sau subdiviziuni ale acestora în cazul neîndeplinirii obiectivului anual de reducere, precum și majorarea de la 5 la 10% a procentului asigurat din Fondul de mediu pentru cheltuielile curente și de capital al Administrației Fondului.